CELEX: 62017CN0371
Language: mt
Date: 2017-06-19 00:00:00
Title: Kawża C-371/17: Talba għal deċiżjoni preliminari mressqa mill-Bundesgerichtshof (il-Ġermanja) fid-19 ta’ Ġunju 2017 – Uber BV vs Richard Leipold

25.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 318/5
            
         Talba għal deċiżjoni preliminari mressqa mill-Bundesgerichtshof (il-Ġermanja) fid-19 ta’ Ġunju 2017 – Uber BV vs Richard Leipold
   (Kawża C-371/17)
   (2017/C 318/08)
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Uber BV
   
      Konvenut: Richard Leipold
   
      Domandi preliminari
   
   
               1)
            
            
               Impriża li tipprovdi, f’kooperazzjoni ma’ impriżi għall-kiri tal-karozzi li huma awtorizzati għat-trasport tan-nies, applikazzjoni għall-ismartphones li permezz tagħha l-utenti jistgħu jirriżervaw karozzi tal-kiri bis-sewwieq, tipprovdi hija stess servizz ta’ trasport fis-sens tal-Artikolu 58(1) TFUE u tal-Artikolu 2(2)(d) tad-Direttiva 2006/123 (1), meta s-servizzi ta’ organizzazzjoni ta’ dan l-impriża jkunu marbuta mill-qrib mas-servizz tat-trasport, b’mod partikolari meta
               
                           —
                        
                        
                           hija tiddeċiedi t-tarifikazzjoni, il-kundizzjonijiet ta’ ħlas u l-kundizzjonijiet tat-trasport applikabbli għall-vjaġġ
                        
                     u
               
                           —
                        
                        
                           hija tirreklama l-vetturi li għalihom taġixxi bħala intermedjarja billi tuża l-isem tal-impriża tagħha u billi tapplika tnaqqis kummerċjali uniformi?
                        
                     Fil-każ li l-Qorti tal-Ġutizzja tirrispondi fin-negattiv għad-domanda 1:
            
         
               2)
            
            
               Fid-dawl tal-għan li tinżamm il-kompetittività u l-effiċjenza fis-servizzi tat-taxis, tista’ tkun iġġustifikata l-projbizzjoni, taħt il-protezzjoni tal-ordni pubbliku msemmija fl-Artikolu 16(1) tad-Direttiva 2006/123, tat-tip ta’ servizz inkwistjoni f’din il-kawża fis-sitwazzjoni preżenti fil-qasam tat-trasport?
            
         
      (1)  Direttiva 2006/123/KE tal-Parlament Ewropew u tal-Kunsill, tat-12 ta’ Diċembru 2006, dwar is-servizzi fis-suq intern (ĠU L 376, p. 36).